Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 251/2000. (XII. 24.) Korm. rendelet (a továb biak ban: Bkr.) 2. §-a a következõ 28–32. ponttal egészül ki:
Paragraph Index: 3471

(1) Az Mvhr. 43. §-ának (10) bekezdése helyébe a következõ rendelkezés lép: „(10) A tõzsdén, illetve tõzsdén kívül kötött, a negyedév utolsó napjáig, illetve a mérleg fordulónapjáig, valamint az értékelés napjáig le nem zárt határidõs ügyletek esetében az ügylet tárgyát képezõ pénzügyi instrumentum, egyéb áru kötési ára (árfolyama) és a negyedév utolsó napján, illetve a mérleg fordulónapján, valamint az értékelés napján ismert piaci értéke (tárgyévi utolsó tõzsdei kereskedési napjára vonatkozóan az elszámolóház által megállapított elszámolóára, árfolyama) közötti különbözetet, mint az ügylet várható eredményét, azaz piaci értékét – fedezeti ügylet esetében legfeljebb a fedezett ügylet (ügyletek) a mérleg fordulónapjáig, illetve negyedév utolsó napjáig, valamint az értékelés napjáig felmerülõ, elszámolt idõarányos, ellenkezõ elõjelû eredményének összegében – el kell számolni értékelési különbözetként – és jellegétõl függõen – bevételként, illetve bevételt csökkentõ tételként. Ezzel egyidejûleg a ráfordításokkal szemben el kell számolni az értékelési különbözetbõl képzett céltartalékot. Ha a fedezeti ügylethez kapcsolódó alapügylet nem képezi részét a befektetési portfoliónak és idõarányos eredménye az idõbeli elhatárolásokban szerepel, akkor a fedezeti ügylet idõarányos eredményét is az idõbeli elhatárolások között kell elszámolni és nem az értékelési különbözetben.”

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes